Դեռ ցածր դասարաններում ես նկատել եմ, որ ամենից ավելի ինձ դուր են գալիս մի հաստատուն ոճի տղամարդիկ, որ մյուս աղջիկներին բոլորովին չեն հետաքրքրում: Իմ ընկերուհիները երազում էին բարձրահասակ և ուժեղ տիպերի մասին, ճկուն կովբոյների, մկանուտ գաղտնի գործակալների մասին: Նրանց սրտերը բաբախում էին ջոկեյների և պրոֆեսիոնալ բռնցքամարտիկների համար: Ես չեմ ժխտում, որ ինքս էլ դրանց հանդեպ լիովին անտարբեր չեմ եղել, բայց իմ թաքուն համակրանքը պատկանում էր փոքրամարմին ու քնքուշ տղամարդկանց: Այդ զգացումը խորանում էր իմ ներքին հասունացմանը, զուգընթաց: